wickkiey/tamil-wikipedia-markdown huggingface dataset:
# எசுப்பானிய உன்னதக் கோப்பை



**எசுப்பானிய உன்னதக் கோப்பை** (**Supercopa de España**, Supercup of Spain) என்பது எசுப்பானியாவில் நடத்தப்படும் கால்பந்துப் போட்டியாகும். இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்படுகிறது.  

பார்சிலோனா அணி 11 முறை வென்றுள்ளது (அதிகபட்சம்), அதற்கடுத்து ரியல் மாட்ரிட் அணி 9 முறை வென்றுள்ளது.  

## வரலாறு
தற்போதைய வடிவில் இப்போட்டி 1982-முதல் இருக்கிறது. 1940-க்கும் 1953-க்கும் இடையே எசுப்பானிய கூட்டிணைவு வாகையருக்கும் கூட்டிணைவுக் கோப்பை வெற்றியாளருக்கும் பலவகை பெயர்களில் போட்டிகள் நடத்தப்பட்டன.  

1940-இல் இதன் பெயர் *வாகையர் கோப்பை* (Copa de Campeones) ஆகும். ஆனால், இப்போட்டி 1945-வரை நடத்தப்படவில்லை; 1945-ஆம் ஆண்டில் அர்ஜென்டினாவின் தூதர், எசுப்பானிய இராணுவ அரசுடன் இருந்த நட்புறவின் காரணமாக *கோபா டி ஓரோ அர்ஜென்டினா* (Copa de oro Argentina) கோப்பையை வழங்கியதன் பின்னரே நடத்தப்பட்டது. 1947-ஆம் ஆண்டில் *ஈவா துயர்த்தே கோப்பை*-யென்ற (Copa Eva Duarte) பெயருடன் ஆண்டுக்கொருமுறை நடத்தப்படும் போட்டியாக செயல்பட ஆரம்பித்தது; செப்டம்பர்-திசம்பர் மாதங்களில் நடத்தப்பட்டது, இறுதிப் போட்டி ஒற்றைப் போட்டியாக நடத்தப்பட்டது.  

## குறிப்புதவிகள்
# ஞானேந்திரியங்கள்


**ஞானேந்திரியங்கள்** வெளி உலக பொருட்களைக் குறித்த அறிவை நமக்கு தரும் உடல் உறுப்புகள் ஞானேந்திரியங்கள் ஆகும். கண், காது, மூக்கு, நாக்கு, மற்றும் தோல் ஆகிய உடல் உறுப்புக்களின் மூலம் வெளி உலக அறிவை நாம் அடைவதால், இந்த உடலுறுப்புக்களுக்கு சமசுகிருத மொழியில் ஞானேந்திரியங்கள் என்று அழைக்கப்படுகிறது. இந்த சட உறுப்புகளான காதின் மூலம் ஒலியும், தோல் மூலம் தொடு உணர்வும், கண் மூலம் வெளிப்புற காட்சிகளும், நாக்கின் மூலம் சுவையுணர்வும், மூக்கின் மூலம் மணம் எனும் ஐந்து உணர்வுகள் நமக்கு கிடைப்பதால் இவ்வுறுப்புக்களை ஞானேந்திரியங்கள் என்பர்.  

## இதனையும் காண்க
- கர்மேந்திரியங்கள்

## நூல் உதவி
- வேதாந்த சாரம், சுலோகம் 63, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.
# கர்மேந்திரியங்கள்


**கர்மேந்திரியங்கள்** அல்லது **செயற்கருவிகள்** வாக்கு, கைகள், கால்கள், உடற்கழிவுகளை வெளியே தள்ளும் உறுப்புகள் (குதம் மற்றும் சிறுநீர் குழாய்), மற்றும் பிறப்புறுப்புக்கள் ஆகிய ஐந்தும் கர்மேந்திரியங்கள் (செயற்கருவிகள்) என சமசுகிருத மொழியில் அழைப்பர்.  

## இதனையும் காண்க

- ஞானேந்திரியங்கள்
- வேதாந்த சாரம்: சுலோகம் 75, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ண மடம் சென்னை.
# ஏசுசல்பேம் பொட்டாசியம்



**ஏசுசல்பேம் பொட்டாசியம்** என்பது ஒரு கலோரியற்ற சர்க்கரைப் பதிலீடு அல்லது செயற்கை இனிப்பூட்டி ஆகும். இதை ஏசுசல்பேம் K அல்லது ஏசு K என்றும் அழைப்பது உண்டு. இங்கே K பொட்டாசியத்தின் குறியீடு ஆகும். இது "சனெட்" (Sunett), "சுவீட் ஒன்" (Aweet One) ஆகிய வணிகப் பெயர்களில் விற்பனைக்கு உள்ளது. ஐரோப்பிய ஒன்றிய நாடுகளில் E950 என்னும் E எண்ணால் இது அறியப்படுகிறது. 1967 ஆம் ஆண்டில் செருமன் வேதியியலாளரான கார்ல் கிளாசு (Karl Clauss) என்பவர் தற்செயலாக இதைக் கண்டுபிடித்தார். வேதியியல் அமைப்பில் ஏசுசல்பேம் பொட்டாசியம், 6-மீதைல்௧-1,2,3-ஒட்சாதியாசைன்-4(3H)-வன் 2,2-ஈரொட்சைடு என்னும் பொட்டாசிய உப்பு ஆகும். இது C<sub>4</sub>H<sub>4</sub>KNO<sub>4</sub>S என்னும் மூகக்கூற்றுச் சூத்திரத்தைக் கொண்ட வெண்ணிறப் படிகத் தூள். இதன் மூலக்கூற்று நிறை 201.24கி/மோல்.
# பஞ்ச பிராணன்

**பிராணன்** (Prana) பிராணன், அபானன், வியானன், உதானன், சமானன், ஆகியவைகளே ஐந்து பிராணன்கள் (வாயுக்கள்) ஆகும்.  

## பிராணன்
மேல் நோக்கிச் செல்வதும் மற்றும் மூக்கின் நுனியிலிருக்கும் வாயுவிற்குப் பிராணன் என்பர்.  

## அபானன்
கீழ் நோக்கிச் செல்லும் (நாபிக் கமலத்திலிருந்து) மற்றும் குதம் போன்ற இடங்களில் உள்ள வாயுவிற்கு அபானன் என்று பெயராகும். பிறப்புறுப்புக்களில் இவ்வாயு இருக்கும். நம் உடலில் கழிவுப் பொருட்கள் வெளியேற்றுவதற்கும் இந்த வாயுதான் காரணமாக உள்ளது.  

## வியானன்
உடலிருந்து எல்லாப் பக்கங்களிலிருந்து செல்கின்ற மற்றும் உடலில் எல்லாப் பக்கங்களிலும் உள்ள வாயுவிற்கு (உயிர்ச் சத்திற்கு) வியானன் என்று பெயர்.  
`எது பிராணன் – அபானன்களின் இடையே உள்ளதோ அது வியானன் எனும் வாயு ஆகும். அக்கினியை கடைதல், இலக்கை நோக்கிப் பாய்தல், உறுதியாக உள்ள வில்லை வளைத்தல் போன்ற மிகவும் முயற்சியுடன் செய்ய வேண்டியுள்ள வேறு செயல்களை மூச்சு விடாமல், மூச்சை இழுத்துக் கொள்ளாமல் செய்கிறான்` என சாந்தோக்கிய உபநிடதத்தில் (சுலோகம் 1. 3. 3 மற்றும் 5) கூறப்பட்டுள்ளது.  

## உதானன்
மேல் நோக்கிச் செல்லும் மற்றும் வெளியிலும் செல்லும் தன்மையுடையது உதானன் எனும் வாயு. இது தொண்டையில் நிலை பெற்றுள்ளது. உடலைவிட்டு உயிர் பிரிந்து செல்லும் பொழுது உதவிபுரியும் (உயிர் சத்திற்கு) உதானன் என்று பெயர்.  

மரணம் ஏற்படும் பொழுது சீவன் (உயிர்), உடலைவிட்டு வெளியேறுவதற்கு உத்கிரமணம் அல்லது உத்கிராந்தி என்று பெயராகும். சீவன் (உயிர்) கண் போன்ற எந்த துவாரத்தின் மூலமாகவும் வெளியேறலாம். இருப்பினும் தொண்டையானது பொதுவாக சீவன் (உயிர்) உடலை விட்டு வெளியேறும் இடமாக உள்ளது.  

## சமானன்
சமானன் எனும் இவ்வாயு உடலின் நடுப்பகுதியில் உள்ளது. உண்ட உணவையும் குடித்த நீர் போன்றவற்றை சமமாக்க் கலந்து உணவை செரிக்க வைக்க உதவும் இவ்வாயுவை சமானன் என்பர்.  

மனம் - உறக்கம் - நரம்பியல் சார்ந்த மூளையின் இயக்கங்களில், பாதிப்பின்றிப் பணியாற்ற உதவும் சடாமாஞ்சில், வாலுளுவை, நீர்ப்பிரம்மி, சங்கு புஷ்பம் முதலான மூலிகைகள் சித்த மருத்துவத்தில் உண்டு.﻿﻿  

### உப பஞ்ச பிராணன்கள்
சாங்கியக் கோட்பாளர்கள் நாகன், கூர்மன், கிருகலன், தேவதத்தன், தனஞ்செயன் என்னும் வேறு ஐந்து வாயுக்கள் உள்ளன என்பர். அவற்றில் நாகன் என்பது வாந்தி அல்லது ஏப்பத்தை உண்டாக்குகிறது. கூர்மன் எனும் வாயு கண்ணிமைகளை மூடித் திறக்குமாறு செய்கிறது. கிருகலன் எனும் வாயு தும்மலை ஏற்படுத்துகிறது. தேவதத்தன் எனும் வாயு கொட்டாவி விடுமாறு செய்கிறது. தனஞ்செயன் எனும் வாயு உடலை நன்கு வளர்க்க உதவுகிறது.  

சாங்கியர்கள் கூறும் இந்த ஐந்து வாயுக்களும் முன்பு கூறிய பஞ்ச பிராணன்களிலேயே அடக்கமாகி உள்ளன. நாகன் எனும் வாயு உதானன் எனும் வாயுவிலும், கூர்மன் எனும் வாயு வியானன் எனும் வாயுவிலும், கிருகலன் எனும் வாயு சமானன் எனும் வாயுவிலும், தேவதத்தன் எனும் வாயு அபானன் எனும் வாயுவிலும், தனஞ்செயன் எனும் வாயு மீண்டும் சமானன் எனும் வாயுவிலும் அடக்கமாகி உள்ளன.  
## இதனையும் காண்க
- தன்மாத்திரைகள்

## நூல் உதவி
- வேதாந்த சாரம், சுலோகம் 78 முதல் 87 முடிய, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

## வெளி இணைப்புக்ள்
- http://sankaara.blogspot.in/2009/04/pancha-prana.html
- http://sacred-earth.typepad.com/yoga/2008/07/prana-vayu-five-vital-forces.html
- http://media.himalayaninstitute.org/pdf/yi_5_prana_vayus.pdf
# ஈவா துயர்த்தே கோப்பை

**ஈவா துயர்த்தே கோப்பை** (Copa Eva Duarte) என்பது எசுப்பானிய அரச கால்பந்துக் கூட்டமைப்பினால் நடத்தப்பட்ட கால்பந்துப் போட்டியாகும்; இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்பட்டது. 1940-இல் இப்போட்டி *வாகையர் கோப்பை* - *Copa de Campeones* என்ற பெயருடன் இருந்தது; ஆனால், 1945 வரை நடத்தப்படவில்லை. 1945-இல் அர்ஜென்டினாவின் தூதர் எசுப்பானிய இராணுவ அரசுடன் இருந்த நல்லுறவின் சின்னமாக *கோபா டி ஓரோ அர்ஜென்டினா* ("Copa de Oro Argentina") என்ற கோப்பையை பரிசளித்தார், அதன்பின்னர் போட்டிகள் நடத்தப்பட்டன. ஆயினும், இவை அதிகாரபூர்வமான போட்டிகள் அல்ல.  

1947-ஆம் ஆண்டில் *கோபா ஈவா துயர்த்தே டி பெரோன்* ("Copa Eva Duarte de Perón") என்று அதிகாரபூர்வமாக எசுப்பானிய கால்பந்துக் கூட்டமைப்பினால் போட்டி ஆரம்பிக்கப்பட்டது; இது ஆண்டுக்கொரு முறை நடத்தப்படும் வண்ணம் செயல்பட்டது. செப்டம்பர்-திசம்பர் மாதங்களுக்கிடையே இப்போட்டி நடத்தப்பட்டது; இறுதிப் போட்டி ஒற்றைப் போட்டியாக நடத்தப்பட்டது. இக்கோப்பையே தற்போதைய எசுப்பானிய உன்னதக் கோப்பைக்கு முன்னோடியாகும்.  

## ஈவா துயர்த்தே கோப்பைக்கு முன்னோடிகள்

| ஆண்டு | வாகையர் | இரண்டாம் இடம் | முடிவு |  |  |
| --- | --- | --- | --- | --- | --- |
| Copa de Campeones de España | 1940 | **அத்லெடிகோ மாட்ரிட்** | எசுப்பான்யோல் | **10**-4 (3–**3** / **7**-1) |  |
| Copa de Oro Argentina | 1945 | **பார்சிலோனா** | அத்லெடிக் பில்பாஓ | **5**-4 |  |
| Copa Presidente FEF | 1941-47 | **அத்லெடிகோ மாட்ரிட்** | வேலன்சியா | **4**-0 | } |

## ஆண்டுவாரியாக ஈவா துயர்த்தே கோப்பை வெற்றியாளர்கள்
| ஆண்டு | வாகையர் | இரண்டாம் இடம் | முடிவு |  |  |
| --- | --- | --- | --- | --- | --- |
| ஈவா துயர்த்தே கோப்பை | 1947 | **ரியல் மாட்ரிட்** | வேலன்சியா | **3**–1 |  |
| ஈவா துயர்த்தே கோப்பை | 1948 | **பார்சிலோனா** | செவியா | **1**–0 |  |
| ஈவா துயர்த்தே கோப்பை | 1949 | **வேலன்சியா** | பார்சிலோனா | **7**-4 |  |
| ஈவா துயர்த்தே கோப்பை | 1950 | **அத்லெடிக் பில்பாஓ** | அத்லெடிகோ மாட்ரிட் | **7**–5 (5–**5** / **2**–0) |  |
| ஈவா துயர்த்தே கோப்பை | 1951 | **அத்லெடிகோ மாட்ரிட்** | பார்சிலோனா | **2**–0 |  |
| ஈவா துயர்த்தே கோப்பை | 1952 | **பார்சிலோனா*** | - | - |  |
| ஈவா துயர்த்தே கோப்பை | 1953 | **பார்சிலோனா*** | - | - | } |

1952 மற்றும் 1953-ஆகிய இரு ஆண்டுகளில் லா லீகா மற்றும் கோபா டெல் ரே ஆகிய இரண்டையும் வென்றதால் பார்சிலோனா அணிக்கு *ஈவா துயர்த்தே கோப்பை* வழங்கப்பட்டது.  

## அணிகள் வென்ற ஈவா துயர்த்தே கோப்பைப் பட்டங்கள்
| அணி | வாகையர் | இரண்டாமிடம் | வென்ற ஆண்டுகள் | தோற்ற ஆண்டுகள் |  |
| --- | --- | --- | --- | --- | --- |
| **பார்சிலோனா** | **4** | 2 | 1945, 1948, 1952, 1953 | 1949, 1951 |  |
| **அத்லெடிகோ மாட்ரிட்** | **3** | 1 | 1940, 1947, 1951 | 1950 |  |
| **வேலன்சியா** | **1** | 1 | 1949 | 1947 |  |
| **அத்லெடிக் பில்பாஓ** | **1** | 1 | 1950 | 1945 |  |
| **ரியல் மாட்ரிட்** | **1** | - | 1947 | - |  |
| **செவியா** | - | 1 | - | 1948 |  |
| **எசுப்பான்யோல்** | - | 1 | - | 1940 | } |
# எசுப்பானிய அரச கால்பந்துக் கூட்டமைப்பு



**எசுப்பானிய அரச கால்பந்துக் கூட்டமைப்பு** (**The Royal Spanish Football Federation**, Spanish: Real Federación Española de Fútbol, RFEF) என்பது எசுப்பானிய நாட்டில் கால்பந்து நிர்வாகத்திற்கான அதிகாரபூர்வ கூட்டமைப்பாகும். இதன் தலைமையகம் மாட்ரிட் நகரில் அமைந்துள்ளது.  

இது தேசிய அளவில் முதல்நிலை கால்பந்துக் கூட்டிணைவு, இரண்டாம் நிலை கால்பந்துக் கூட்டிணைவு மற்றும் பல கோப்பைக்கான போட்டிகளையும் நடத்துகிறது. மேலும் பிராந்திய கால்பந்துக் கூட்டமைப்புகளோடு இணைந்து இன்னும் அடிப்படையான கூட்டிணைவுத் தொடர்களையும் நடத்துகிறது.  

ஆண்கள், பெண்கள் மற்றும் இளையோருக்கான எசுப்பானியா தேசிய காற்பந்து அணியைத் தேர்ந்தெடுத்து நிர்வகிப்பது இதன் பொறுப்பாகும்.  

## போட்டிகள்

எசுப்பானிய அரச கால்பந்துக் கூட்டமைப்பு பல்வேறு போட்டிகளை ஏற்பாடு செய்து நிர்வகிக்கிறது. அவை பின்வருமாறு:  
- லா லீகா
- தேசிய கோப்பைகள்:
  - கோபா டெல் ரே
  - எசுப்பானிய உன்னதக் கோப்பை
  - கூட்டமைப்புக் கோப்பை
- பெண்களுக்கான போட்டிகள்:
  - முதல்நிலை கூட்டிணைவு - பெண்கள்
  - இரண்டாம்நிலை கூட்டிணைவு - பெண்கள்
  - டி ல ரெய்னா கோப்பை - Copa de la Reina
மற்றும்  
இளையோருக்கான பல்வேறு கால்பந்துப் போட்டிகள்.  

## குறிப்புதவிகள்
# சிதறல் படம்


in யெல்லோஸ்டோன் தேசியப் பூங்கா, வயோமிங், USA. This chart suggests there are generally two "types" of eruptions: short-wait-short-duration, and long-wait-long-duration.]]  
**சிதறல் படம்** (scatter plot) என்பது ஒரு கணித வரைபடம் ஆகும். இது இரு மாறிகள் கொண்ட ஒரு தரவின் போக்கினைக் குறிக்கும் கார்ட்டீசியன் தள வரைடம். இப்படம் தரவின் இரு மாறிகளுக்கிடையே உள்ள ஒட்டுறவு (correlation) அல்லது தொடர்புப் போக்கைப் (regression) புரிந்துகொள்ளப் பயன்படுகின்றது.
# உருகுவை தேசிய காற்பந்து அணி


**உருகுவை தேசிய கால்பந்து அணி** பன்னாட்டு கால்பந்துப் போட்டிகளில் உருகுவை சார்பாக விளையாடும் தேசிய அணியாகும். இதனை உருகுவையில் கால்பந்தாட்டத்தைக் கட்டுப்படுத்தி வரும் உருகுவை கால்பந்துச் சங்கம் நிர்வகிக்கிறது. தற்போதைய முதன்மை பயிற்றுனராக ஆசுகார் தபரேசு உள்ளார். உருகுவையின் அணி கால்பந்து இரசிகர்களால் ***La Celeste*** (வான்வெளி நீலத்தவர்) அல்லது ***Charrúas*** எனக் குறிப்பிடப்படுகின்றது.  

உருகுவே 2011 அமெரிக்கக் கோப்பையை வென்று தற்போதைய வாகையாளர்களாக விளங்குகின்றனர். கோபா அமெரிக்கா கோப்பையை 15 முறை கைப்பற்றி சாதனை படைத்துள்ளனர். உலகக்கோப்பையை, 1930ஆம் ஆண்டில் போட்டி நடத்தும் நாடாகவும் 1950ஆம் ஆண்டிலுமாக இருமுறை வென்றுள்ளனர். ஒலிம்பிக் விளையாட்டுக்களில் 1924ஆம் ஆண்டிலும் 1928ஆம் ஆண்டிலுமாக இருமுறை வென்றுள்ளனர். மொத்தமாக 20 அலுவல்முறை பன்னாட்டு வெற்றிகளை பெற்றுள்ள உருகுவை மிகுந்த பன்னாட்டு விருதுகளை வென்ற நாடாக சாதனை படைத்துள்ளது. உருகுவை 3.25 மில்லியன் மக்கள்தொகை கொண்ட சிறிய நாடு என்கையில் இச்சாதனைகளின் பெருமை விரியும்.
# செருமனி தேசிய காற்பந்து அணி


**செருமானியத் தேசிய கால்பந்து அணி** 1908 முதல் பன்னாட்டுப் போட்டிகளில் செருமனி நாட்டின் சார்பாக விளையாடும் காற்பந்தாட்ட அணியாகும். இதனை 1900இல் நிறுவப்பட்ட செருமன் கால்பந்துச் சங்கம் (*Deutscher Fußball-Bund*) மேலாண்மை செய்து வருகிறது. 1949இல் செருமன் கால்பந்துச் சங்கம் மீண்டும் துவங்கப்பட்டதிலிருந்து 1990இல் செருமானிய மீளிணைவு நிகழும் வரை இது மேற்கு செருமனியைக் குறித்தது. செருமனி கூட்டணி நாடுகளின் ஆட்சியில் இருந்தபோது இரண்டு தனியான தேசிய அணிகளை பன்னாட்டுக் கால்பந்து சங்கங்களின் கூட்டமைப்பு அங்கீகரித்திருந்தது: சார்லாந்து அணி (1950–1956) மற்றும் ஜெர்மன் சனநாயகக் குடியரசு சார்பான கிழக்கு செருமனி அணி (1952–1990). இவை இரண்டுமே, அவற்றின் சாதனைகள் உட்பட, தற்போதைய தேசிய அணியுடன் இணைக்கப்பட்டுள்ளன. 1990இல் ஏற்பட்ட மீளிணைவிற்கு பிறகு அலுவல்முறைப் பெயரும் குறியீடும் "செருமனி FR (FRG)" என்பதிலிருந்து "செருமனி (GER)" என்பதாக மாற்றப்பட்டது.  

பன்னாட்டு கால்பந்தாட்டங்களில் செருமானியத் தேசிய அணி மிகவும் வெற்றிகரமான அணிகளில் ஒன்றாக விளங்குகிறது; நான்கு உலகக் கோப்பைகளையும் (1954, 1974, 1990, 2014) மூன்று ஐரோப்பிய கோப்பைகளையும் (1972, 1980, 1996) வென்றுள்ளது. ஆடவர் மற்றும் மகளிருக்கான இரு உலகக்கோப்பைகளையும் வென்ற ஒரே நாடாக செருமனி விளங்குகின்றது.  

2014 உலகக்கோப்பையை வென்றதன் மூலம், அமெரிக்கக் கண்டங்களில் உலகக்கோப்பையை வென்ற முதல் ஐரோப்பிய அணி என்ற பெருமையைப் செருமனி பெற்றுள்ளது.உலகக்கோப்பை கால்பந்து போட்டிகளில் அதிக கோல்களை அடித்தவர் செருமனியை சேர்ந்த மிரோசுலோவ் குளோசு ஆவார். இவர் இதுவரை 16 கோல்களை அடித்துள்ளார்.  

2014 உலகக்கோப்பையை வென்ற செருமனி தலைவர் பிலிப் லாம், 18 ஜுலை 2014 அன்று, சர்வதேச போட்டிகளில் இருந்து ஓய்வு பெறுவதாக அறிவித்துள்ளார்.  

## மேற்சான்றுகள்
# தேசிய வாக்காளர் நாள்

இந்திய அரசாங்கத்தால் இளம் வாக்காளர்களை ஊக்கப்படுத்துவதற்காக **சனவரி 25-**ஆம் தேதி தேசிய வாக்காளர் நாளாக (*National Voters' Day*) கடைபிடிக்கப்படுகிறது. வாக்களிப்பதை மக்கள் தங்கள் கடமையாகக் கருத வேண்டும் என்ற விழிப்புணர்வை மக்களிடையே ஏற்படுத்துவது இந் நாளின் நோக்கமாகும்.  

18 வயது நிரம்பிய இந்தியக் குடிமக்கள் அனைவரும் வாக்களிக்கத் தகுதி வாய்ந்தவர். தேர்தல் என்பது பொதுவாக 5 ஆண்டுகளுக்கு ஒரு முறை வருகிறது. சாதி, மதம், இனம் என்ற வேறுபாடுகளைக் களைந்து 18 வயது நிரம்பிய இந்திய குடியுரிமை பெற்ற மக்கள் அனைவரும் வாக்களிக்கத் தகுதி உள்ளவர்கள். வாக்காளர் அனைவருக்கும் வாக்காளர் அடையாள அட்டை ஒன்று தேர்தல் ஆணையத்தால் வழங்கப்படுகின்றது.  

## வரலாறு
1950ஆம் ஆண்டு சனவரி 25 அன்று இந்தியத் தேர்தல் ஆணையம் தோற்றுவிக்கப்பட்டதைக் கொண்டாடும் விதமாக 2011-இலிருந்து இது பின்பற்றப்படுகிறது. சட்ட அமைச்சகத்தினால் பரிந்துரைக்கப்பட்டு, 2011 சனவரியில் மன்மோகன் சிங் தலைமையில் நடந்த ஒன்றிய அமைச்சரவைக் கூட்டத்தில் இது ஏற்றுக்கொள்ளப்பட்டது.
# இலங்கைத் தமிழ் வழக்குச் சொல்

**இலங்கைத் தமிழ் வழக்குச் சொல்** என்பது, தமிழ் நாட்டில் வழக்கில் இல்லாத ஆனால் இலங்கைத் தமிழில் வழங்கும் சொற்களுள் ஒன்றைக் குறிக்கும். இத்தகைய சொற்கள், இலங்கையில் மட்டுமன்றி, இலங்கைத் தமிழர் புலம் பெயர்ந்து வாழும் கனடா, ஆசுத்திரேலியா போன்ற நாடுகளிலும் பல்வேறு ஐரோப்பிய நாடுகளிலும் கூட வழக்கில் உள்ளன. இலங்கையிலும், தமிழர் வாழும் எல்லாப் பகுதிகளிலும், ஒரே மாதிரியான தமிழ் வழக்கு இருப்பதாகக் கூற முடியாது. இலங்கைத் தமிழை யாழ்ப்பாணத் தமிழ், மட்டக்களப்புத் தமிழ், மலையகத் தமிழ் என்பது போல் பல வட்டார வழக்குகளாகப் பிரித்துப் பார்க்கும் வழக்கு உண்டு. இவ்வாறான வட்டார வழக்குகளுக்கு மட்டுமே உரிய பல்வேறு சிறப்புச் சொற்களும் உள்ளன. இச்சொற்கள் அவ்வப் பகுதி மக்களின் பேச்சு வழக்குகளிலும், நாட்டார் இலக்கிய வழக்குகளிலும் பயன்படுவதைக் காண முடியும்.  

இலங்கைத் தமிழுக்கெனச் சிறப்பான வழக்குச் சொற்கள் இருப்பதற்குப் பல காரணங்கள் உள்ளன. முக்கியமாக நீண்டகாலம் தமிழ் நாட்டில் இருந்து கடலால் பிரிக்கப்பட்டிருப்பது. வேறுபட்ட வரலாற்றுச் சூழல்கள், வேறுபட்ட அரசியல் சூழல், வேறுபட்ட வெளிப் பண்பாட்டுத் தாக்கங்கள் போன்றவற்றைக் குறிப்பிடலாம்.  

இவை தவிரத் தற்காலத்தில் கலைச்சொல் உருவாக்கத்திலும் இலங்கை, தமிழ்நாட்டு அறிஞரிடையே போதிய ஒருங்கிணைப்பு இன்மை காரணமாகக் கலைச்சொற்களிலும் இலங்கை வழக்கு, தமிழ்நாட்டு வழக்கு என்ற வேறுபாடுகள் இருப்பதையும் காணமுடியும்.  

## அகரமுதலிகளில் இலங்கை வழக்குச் சொற்கள்
சென்னைப் பல்கலைக்கழகத் தமிழ்ப் பேரகராதியும் (பேரகராதி), கிரியாவின் தற்காலத் தமிழ் அகராதியும் இலங்கை வழக்குச் சொற்களாகச் சில சொற்களை அடையாளப்படுத்திக் காட்டுகின்றன. பேரகராதி இச்சொற்களை யாழ்ப்பாண வழக்குச் சொற்கள் எனவே குறித்துள்ளது. பேரகராதியில், ஏறத்தாழ 2786 சொற்கள் யாழ்ப்பாண வழக்குச் சொற்களாகக் காட்டப்பட்டுள்ளன. கிரியாவின் தற்காலத் தமிழ் அகராதியில் 1700 வரையான சொற்களே இலங்கை வழக்குச் சொற்கள் எனக் காட்டப்படுகின்றன. பேரகராதி 1932க்கு முற்பட்ட காலத்து நிலைமைகளைத் தருகிறது. கிரியாவின் அகராதி 2008 ஆம் ஆண்டு நிலைமையைக் குறிக்கிறது. எனவே இந்த எண்ணிக்கை வேறுபாடு இடைப்பட்ட ஏறத்தாழ முக்கால் நூற்றாண்டுக் காலப்பகுதியில் ஏற்பட்ட வளர்ச்சியின் விளைவுகளைக் காட்டுவதாகக் கொள்ளலாம்.
# நிர்பீக்


**நிர்பீக்** (*Nirbheek*) என்பது இந்தியாவில் முதன் முதலாகப் பெண்களுக்காகத் தயாரிக்கப்பட்ட கைத்துப்பாக்கி ஆகும். இத்துப்பாக்கி டைட்டேனியம்‎ உலோகக்கலவை கொண்டு உருவாக்கப்பட்டது இதன் எடை சுமார் 500 கிராம் ஆகும். இதன் பெயர் இந்தி மொழியில் பயமற்ற என்ற பொருள் உடையதாகும். இந்தக் கைத்துப்பாக்கி இந்தியாவில் உள்ள கான்பூர் என்னும் இடத்தில் இருக்கும் இந்திய பாதுகாப்பிற்கு ஆயுதம் செய்யும் நிறுவனத்தால் உருவாக்கப்பட்டது.
# பத்ரிபால் போலி இராணுவ மோதல் கொலைகள்

**பத்ரிபால் போலி** காவல்துறை மோதல் கொலைகள் 25ம் தேதி மார்ச் மாதம் 2000ம் ஆம் ஆண்டு இந்திய நாட்டின் வடக்கு மாநிலமான சம்மு காசுமீரில் அனந்தநாக் மாவட்டத்தில் இந்திய இராணுவ வீரர்களால் ஐந்து பேர் சுட்டுக்கொல்லப்பட்டனர்.  
மாநிலத்தில்அனந்தநாக் மாவட்டத்தைக் காட்டும் படம்]]  
## வழக்கு
காசுமீர் மாநிலத்தில் உள்ள அனந்தநாத் மாவட்டத்தின் ஒரு கிராமமான பத்திரபால்(Pathribal) என்ற இடத்தில் மார்ச் 25, 2000 அன்று சில ராணுவ வீரர்கள் நுழைந்து , சிலரைச் சுட்டனர் . ஒரு குடிசையும் தீவைத்துக் கொளுத்தப்பட்டது. அடையாளம் காண முடியாத அளவுக்குக் கருகிப் போயிருக்கும் ஐந்து பேரின் உடல், பிரேத பரிசோதனை எதுவும் செய்யப்படாமல் புதைக்கப்பட்டன. பொதுமக்களின் எதிர்ப்பு வலுத்ததைத் தொடர்ந்து , அந்தப் பிணங்கள் தோண்டி எடுக்கப்பட்டு பிரேத பரிசோதனைக்கு அனுப்பப்பட்டன. மத்திய புலன் விசாரணைக்கும் உத்தரவு பிறப்பிக்கப்பட்டது.மார்ச் 2012இல் பாத்ரிபலில் நடந்தது போலி மோதல் கொலை என்றும் அந்தப் படுகொலைக்குக் காரணமான ராணுவ அதிகாரிகள் தண்டிக்கப்பட வேண்டும் என்றும் நடுவண் புலனாய்வுச் செயலகம் இந்திய உச்ச நீதிமன்றத்தில் தெரிவித்தது.இச்சம்பவத்தைச் சுட்டிக்காட்டி இந்தியாவின் தேசிய மனித உரிமை ஆணையமும் கண்டனம் தெரிவித்தது. இந்த வழக்கை இந்திய ராணுவம் உள்ளூர் காவல் துறையின் புலனாய்வு தகவலின் பேரில் வெளிநாட்டு தீவிரவாதிகளைத்தான் நாங்கள் தாக்குதல் நடத்தினோம், இத்தாக்குதலின் பொது மக்கள் யாரும் பாதிப்படையவில்லை என வாதாடியது..  

## முடிவு
2000ம் ஆண்டு நடந்த இந்த சம்பவம் பற்றிய வழக்கு 23ம் தேதி ஜனவரி மாதம் 2014ம் ஆண்டு போதிய ஆதாரம் இல்லை என்று கருதி தள்ளுபடி செய்யப்பட்டது.
# வேலன்சியா காற்பந்தாட்டக் கழகம்



**வேலன்சியா காற்பந்தாட்டக் கழகம்** (**Valencia Club de Fútbol**) என்பது எசுப்பானியாவின் வேலன்சியா நகரை அமைவிடமாகக் கொண்ட கால்பந்துக் கழகமாகும். இக்கழகம் எசுப்பானியாவின் முதல்நிலைக் கூட்டிணைவான லா லீகாவில் பங்குகொள்கிறது. எசுப்பானியாவிலும் ஐரோப்பாவிலும் பெரும் வெற்றிகள் கண்ட ஒரு முக்கியமான கால்பந்துக் கழகம் இதுவாகும்.  

வேலன்சியா வென்ற கோப்பைகள் பின்வருமாறு:  
- 6 லா லீகா வாகையர் பட்டங்கள்
- 7 கோபா டெல் ரே கோப்பைகள்
- 2 நகர்களிடை காட்சிப் போட்டி (இதுவே யூஈஎஃப்ஏ யூரோப்பா கூட்டிணைவுக்கு முன்னோடி)
- 1 யூஈஎஃப்ஏ கோப்பை
- 1 யூஈஎஃப்ஏ கோப்பை வெற்றியாளர்கள் கோப்பை
- 2 யூஈஎஃப்ஏ உன்னதக் கோப்பை

வேலன்சியா கால்பந்துக் கழகம் தொடர்ச்சியாக இருமுறை யூஈஎஃப்ஏ வாகையர் கூட்டிணைவு இறுதிப் போட்டிகளை எட்டியுள்ளனர். 2000-ஆம் ஆண்டின் இறுதிப் போட்டியில் சக எசுப்பானிய அணியான ரியல் மாட்ரிட்-டிடம் தோற்றனர். 2001-ஆம் ஆண்டில் செருமனி அணியான பேயர்ன் மியூனிச்-சிடம் பெனால்டி முறையில் தோற்றனர்; முழு-நேர ஆட்ட முடிவில் 1-1 என்ற இலக்குகள் கணக்கில் இருந்தனர். மொத்தமாக ஏழு ஐரோப்பிய கோப்பை இறுதிப் போட்டிகளை எட்டி, அவற்றுள் நான்கை வென்றுள்ளனர்.  

ஒட்டுமொத்த லா லீகா வரலாற்றில் பெற்ற புள்ளிகள் பட்டியலில், இவர்கள் பார்சிலோனா மற்றும் ரியல் மாட்ரிட் அணிகளுக்கடுத்து மூன்றாவது இடத்தில் இருக்கின்றனர். ஐரோப்பிய அளவிலும் அவ்விரு அணிகளுக்கு அடுத்தபடியாக அதிக வெற்றிகள் பெற்ற எசுப்பானிய அணியாக இருக்கின்றனர். இம்மூன்று அணிகள் மட்டுமே ஐந்து அல்லது அதற்கு மேற்பட்ட ஐரோப்பிய கோப்பைகளை வென்ற எசுப்பானிய அணிகள்.  

## குறிப்புதவிகள்
# பேச்சு வழக்கு

**பேச்சு வழக்கு** அல்லது **பேச்சு மொழி** என்பது இயல்பாக உருவாகும் மொழி வடிவம் ஆகும். இது மொழியின் எழுத்து வழக்கில் இருந்து வேறுபட்டது. எந்த ஒரு சமுதாயத்திலும் பேச்சு மொழியே காலத்தால் முற்பட்டது. பல வளர்ச்சியடையாத மொழிகளில் இன்னும் பேச்சு வழக்கு மட்டுமே உள்ளதையும் காணலாம்.  

பேச்சு மொழியில் பேசுவதன் பொருள் பெரும்பாலும் சூழ்நிலையின் அடிப்படையிலேயே தீர்மானிக்கப்படுகிறது. இது, பெரும்பாலான பொருள் விளக்கம் எழுத்தின் மூலமே வெளிப்படும் எழுத்து வழக்கினின்றும் வேறுபட்டது. பேச்சு வழக்கில் கூற்றின் பொருள் பட்டறிவின் வாயிலான பொது அறிவின் அடிப்படையிலேயே தீர்மானிக்கப்படுகின்றது. அதே வேளை எழுத்து மொழியில் பொருள் விளக்கம் ஓரியல்பானதும் தருக்க ரீதியானதுமான அமைப்பிலேயே தங்கியுள்ளது. அத்தோடு எழுத்து வழக்கு புறவயமான தகவல்களைத் தெரிவிக்க முயலும்; அதை வேளை பேச்சு வழக்கோ அகவயமான தகவல்களைக் கேட்பவருக்கு வழங்குகிறது.  

பேச்சு மொழிக்கும் எழுத்து மொழிக்கும் இடையிலான உறவு சிக்கலானது. தற்கால மொழியியல் துறையில், பேச்சு மொழி மனிதரின் உள்ளார்ந்த செயல்வன்மை என்றும், எழுத்து மொழி ஒரு பண்பாட்டுக் கண்டுபிடிப்பு என்றும் கருதுகின்றனர். அதேவேளை "பிராக் சிந்தனைக்குழு" போன்றவற்றைச் சேர்ந்த சிலர், பேச்சு மொழியும், எழுத்து மொழியும், தனித்துவமான சிறப்பியல்புகளைக் கொண்டவை என்று கூறுவதுடன், எழுத்து மொழி பேச்சு மொழியில் தங்கியிருப்பது என்பதையும் ஏற்றுக்கொள்வதில்லை.
# அந்தக்கரணம்

**அந்தக்கரணம்** கர்மேந்திரியங்கள் மற்றும் ஞானேந்திரியங்களின் பின்னணியில் இருந்து கொண்டு அவற்றின் செயல்களை ஒருங்கிணைத்து, நமக்கு உள்ளே இருந்து அறிவை உண்டாக்குகின்ற, கண்களுக்கு தெரியாத புலனையே அந்தக்கரணம் என்று வேதவேதாந்த சாத்திரங்கள் கூறுகிறது.  

அந்தக்கரணமானது **மனம், புத்தி, சித்தம் மற்றும் அகங்காரம்** எனும் **நான்கு** வகையாக மாறுபட்டு செயல்படுகிறது. `இது இவ்வாறு, அவ்வாறு அல்ல` என்று பொருளை (வஸ்து) குறித்து உறுதியான அறிவை (ஞானத்தை) ஏற்படுத்தும் அந்தகரணத்தின் செயல்தான் புத்தியாகும்.  

மனமானது சங்கல்பம் மற்றும் விகல்பம் ஆகியவைகளின் தன்மையாகும். சங்கல்பம் எனில் எண்ணுதல், சிந்தித்தல் முதலியவைகளாகும். விகல்பம் எனில் சந்தேகப்படுதல், ஐயப்படுதல் ஆகும். அந்தகரணத்தின் மாறுதல்கள் ஒரு விசயத்தைக் குறித்து அல்லது ஒரு செயலைக் குறித்து இத்தன்மையினால் எழும் போது அதனை மனம் என்று அழைக்கப்படுகிறது.  

இந்த மனம் மற்றும் புத்தி எனும் இந்த இரண்டிலேயே சித்தமும் அகங்காரமும் அடங்கியுள்ளன. சித்தம் என்பது புத்தியிலும், அகங்காரமானது மனதிலும் அடங்கியுள்ளது.  

அனுசந்தானம் எனில் முன்பு நடந்த நிகழ்வுகளை நினைவுப்படுத்திக் கொள்வது ஆகும். ஒரு விசயத்தை நினைவுபடுத்திக் கொள்வது சித்தத்தின் முக்கியமான இலக்கணமாகும்.  

**அகங்காரம்** எனப்படுவது `தான்` `தன்னுடைய` என்று எண்ணமே அகங்காரம் எனப்படும்.  

## உதவி நூல்
- வேதாந்த சாரம், சுலோகம் 65 முதல் 69 முடிய, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# காம்ய கர்மம்

**காம்ய கர்மம்** என்பது வேதத்தில் கூறியபடி, ஒரு மனிதன், தான் விரும்பும் பயன் கருதி செய்யும் செயலே காம்ய கர்மம் என்பர். எடுத்துக்காட்டு: செல்வம், குழுந்தைகள், பதவி, பட்டம், புகழ், இன்பம், மழை, சொர்க்கம், மற்றும் விரும்பிய மற்ற வேண்டுதல்கள் நிறைவேறுவதற்கு செய்யும் வேள்விகள், யக்ஞம், பூசைகள், மற்றும் விரதங்களை காம்ய கர்மம் என்று அழைக்கப்படுகிறது.  

## உதவி நூல்
- வேதாந்த சாரம், சுலோகம் 7, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நிசித்த கர்மம்

**நிசித்த கர்மம்** எனில் வேத வேதாந்த சாத்திரங்களில் ஒரு மனிதன் செய்யக்கூடாத, தவிர்க்க வேண்டிய செயல்களை நிசித்த கர்மம் என்பர். எடுத்துகாட்டாக மது பானம் குடித்தல், விபச்சாரம் செய்தல், பொய் கூறுதல், திருடுதல், பிறர்க்கு சொல், செயல் மற்றும் உடல் மூலம் துயரமடையச் செய்தல் போன்றவைகளே நிசித்த கர்மம் ஆகும்.  

## உதவி நூல்
- வேதாந்த சாரம், சுலோகம் 8 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நித்திய கர்மம்

**நித்திய கர்மம்** ஒரு மனிதன் நாள்தோறும், வேத வேதாந்த சாத்திரங்களில் கூறப்பட்ட செயல்களை (கருமங்களை) நித்திய கர்மம் என்பர். எடுத்துக்காட்டு: அதிகாலை, நண்பகல் மற்றும் மாலை வேளைகளில் காயத்ரி மந்திரம் கூறி சந்தியா வந்தனம் செய்தல், அக்கினி ஹோத்திரம் எனும் சிறு வேள்வி செய்தல் மற்றும் பஞ்சமகாயக்ஞம் செய்தல்.  

## உதவி நூல்
- வேதாந்த சாரம், சுலோகம் 9 , நூலாசிரியர், ஸ்ரீசதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நைமித்திக கர்மம்

**நைமித்திக கர்மம்** எனில் ஒரு நோக்கத்துடன் கூடிய அல்லது காரணத்துடன் கூடிய செயலே நைமித்திக கர்மம் ஆகும். ஏதாவது ஒரு தனிப்பட்ட நோக்கம் அல்லது காரணத்தினால் செய்யத் தக்க கர்மம் நைமித்திக கர்மம் ஆகும். எடுத்துக்காட்டு: வேதத்தில் கூறியவாறு குழந்தை பிறந்தவுடன் செய்ய ஜாதேஷ்டி யாகம் அல்லது **ஜாதகர்மா** மற்றும் உபநயனம் போன்ற கர்மங்கள் நைமித்திக கர்மங்கள் ஆகும். மேலும் அமாவாசை, பௌர்ணமிகளில் செய்ய வேண்டிய தர்சபூர்ணமாச யாகங்கள், சிரார்த்தம் போன்ற கர்மங்கள் நைமித்திக கர்மங்களின் வகைகள் ஆகும்.  

## உதவி நூல்
- வேதாந்த சாரம், சுலோகம் 10 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# பிராயசித்த கர்மம்

**பிராயசித்த கர்மம்** என்பது ஒரு மனிதன் தான் செய்த பாவத்தை நீக்கிக் கொள்வதற்கு அல்லது குறைத்துக் கொள்வதற்கு உறுதுணையாக உள்ள சாந்திராயணம் போன்ற யாகங்கள் செய்வதற்கு பிராயசித்த கர்ம்ம் என்பர். முற்பிறவியில் செய்த தீய செயலின் பலன்தான் பாவம் ஆகும். இப்பாவத்தின் விளைவுதான் துயரம், வேதனைகளை ஏற்படுத்துகிறது. பாவம் செய்தவன் அதன் விளைவுகளிலிருந்து தப்பித்துக் கொள்ளவேண்டும் எனில், வேதாந்த சாத்திரங்கள் வகுத்துள்ள பாவத்தை நீக்கும் பிராயச் சித்தக் கர்மங்களை செய்ய வேண்டும்.  

`பிராய` எனில் தவம் ஆகும். `சித்தம்` எனில் நிச்சயம் அல்லது உறுதி ஆகும். பாவத்தை அகற்றுவதற்காகச் செய்யும் தவத்தின் உறுதியால் இதைப் பிராயச்சித்தம் என்று ஆங்கீரச ஸ்மிருதி விவரிக்கிறது.  

தரும சாத்திர நூல்களில் பலவிதமான பாவங்களும் அதற்குரிய பிராயச்சித்தங்களும் விவரிக்கப்பட்டுள்ளது. எடுத்துக்காட்டுகள்: அகமர்ஷணம், அதிக்ருச்சரம், அர்த்தக்கிருச்சரம், கோவிரதம், சந்திராயணம் எனும் விரதங்களே பிராயச்சித்த கர்மங்கள்.  

**சந்திராயண விரதம்** எனும் பிராயசித்த கர்மம் என்பது சந்திரனின் வளர்பிறை தேய்பிறை கலைகள் போன்று, பிராயசித்த கர்மத்தைக் கடைப்பிடிக்கும் ஒருவன் தான் உண்ணும் உணவை பௌர்ணமியிலிருந்து சிறிது சிறிதாக குறைத்துக் கொண்டு, அமாவாசை நாளன்று முழு உண்ணாவிரதம் கடைப்பிடித்து, பிறகு அடுத்த நாள்முதல் பௌர்ணமி நாள் வரை உண்ணும் உணவை அதிகப்படுத்திக் கொண்டே செல்வதாகும்.  

## உதவி நூல்
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
- வேதாந்த சாரம், சுலோகம் 11 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
# டெய்லர் லாட்னர்



**டெய்லர் லாட்னர்** இவர் ஒரு அமெரிக்கா நாட்டு நடிகர் ஆவர். இவர் ட்விலைட் திரைப்படத்தின் மூலம் பிரபலமானார்.  
இவர் 2001ம் ஆண்டு ஷேடோ ப்யூரி என்ற திரைப்படத்தின் மூலம் குழந்தை நட்சத்திர நடிகராக தோற்றினார். அதை தொடர்ந்து 2005ம் தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் என்ற 3D திரைபடத்தில் நடித்தார் அந்த திரைப்படத்தில் நடித்ததற்காகவும் மற்றும் ட்விலைட் என்ற திரைப்படம் நடித்ததற்காகவும் பல விருதுகளை வெற்றார் என்பது குறிப்பிடத்தக்கது.  

## ஆரம்பகால வாழ்க்கை
இவர் 1992ம் ஆண்டு ரண்ட் ராபிட்ஸ், மிச்சிகன், ஐக்கிய அமெரிக்காவில் பிறந்தார். இவரது தந்தை ஒரு மத்திய விமான பைலட் மற்றும் தாயார் ஒரு மென்பொருள் மேம்பாட்டு நிறுவனத்தில் வேலை செய்கிறார். இவருக்கு ஒரு சகோதரி உண்டு அவரின் பெயர் மேக்னா. இவர் ரோமன் கத்தோலிக்க மதத்தை சேர்த்தவர் ஆவர்.  

## திரைப்படம்

- 2001 ஷேடோ ப்யூரி
- 2005 தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் 3டி
- 2005 சிபேர் பி தி டோசன் 2
- 2008 ட்விலைட்
- 2009 தி ட்விலைட் சாகா: நியூ மூன்
- 2010 வாலண்டைன் டே
- 2010 தி ட்விலைட் சாகா: எக்லிப்ஸ்
- 2011 அபடுக்டியன்
- 2011 தி ட்விலைட் சாகா: பிரேக்கிங் டவுன் - பார்ட் 1
- 2012 தி ட்விலைட் சாகா: பிரேக்கிங் டவுன் - பார்ட் 2
- 2013 க்ரோன் அப்ஸ் 2
- 2014 ட்ரேஸர்ஸ்
# யாழ்ப்பாணத் தமிழ்



**யாழ்ப்பாணத் தமிழ்** என்பது இலங்கையின் யாழ்ப்பாணப் பகுதியில் வழக்கில் உள்ள தமிழைக் குறிக்கும். இது பேச்சு வழக்கு எழுத்து வழக்கு என்னும் இரண்டையும் உள்ளடக்கியது. இது தமிழ் மொழியின் பல்வேறு வட்டார வழக்குகளுள் ஒன்று. சில வேளைகளில் யாழ்ப்பாணத் தமிழையே இலங்கைத் தமிழ் என்று சிலர் கருதி வந்திருந்தாலும், இது இலங்கையில் வழங்கும் பல்வேறு வட்டார வழக்குகளுள் ஒன்று மட்டுமே. அத்துடன், யாழ்ப்பாணப் பகுதிக்கு உள்ளேயே பேச்சு வழக்கில் வேறுபாடுகள் காணப்படுகின்றன. தீவுப்பகுதியில் பேசப்படும் தமிழை இதற்கு ஒரு எடுத்துக் காட்டாகக் கொள்ளலாம்.
# ஜஸ்டிஸ் லீக்



**ஜஸ்டிஸ் லீக்** என்பது புனைகதை சாகச கதாநாயகர்கள் தோன்றும் வரைகலை புத்தகமாகும். இந்த புத்தகங்களை டீசீ காமிக்ஸ் நிறுவனம் பிரசுரம் செய்கிறது. இது **ஜஸ்டிஸ் லீக் ஆப் அமெரிக்கா** என்றும் **ஜெஎல்ஏ** என்றும் அறியப்படுகிறது. **தி பிரேவ் அன்ட் தி போல்ட்** #28 (பிப்ரவரி/மார்ச் 1960) ல் சூப்பர்மேன், பேட்மேன், வொன்டர் மேன், தி பிளாஷ், ஹால் ஜோர்டன், சமுத்திரப்புத்திரன் மற்றும் மார்டின் மேன்ஹன்டர் ஆகிய கதாப்பாத்திரங்களுடன் ஜஸ்டிக் லீக் முதன்முதலாக வெளிவந்தது.  

## ஆதாரங்களும் மேற்கோள்களும்
# கர்னால் விமான நிலையம்


**கர்னால் விமான நிலையம்** (Karnal Airport அல்லது Karnal Flying Club) இந்தியாவின் ஹரியானா மாநிலத்தின் கர்னால் நகரில் அமைந்துள்ளது. இவ்விமான நிலையம் விமான ஓட்டிகளின் பயிற்சிக்காக அதிகம் பயன்படுத்தப்படுகிறது. இது 1967 ஆம் ஆண்டிலிருந்து செயல்பட்டு வருகிறது. இவ்விமான நிலையத்தின் அமைவிடம் ஆகும்.
# கர்மங்கள்

**கர்மங்கள்** அல்லது **செயல்கள்** என்பது காம்ய கர்மம் (பயனை விரும்பும் செயல்கள்), நிசித்த கர்மம் (தவிர்க்க வேண்டிய செயல்கள்), நித்திய கர்மம், (அன்றாடம் கட்டாயமாக செய்ய வேண்டிய கடமைகள்) மற்றும் நைமித்திக கர்மம் (செய்ய வேண்டிய சமயச் சடங்குகள்), பிராயசித்த கர்மம் (செய்த பாவத்தை நீக்கும் பொருட்டு செய்யப்படும் கர்மங்கள்) என ஐந்து வகையான கர்மங்களை இந்து சமய வேதங்கள் மற்றும் வேதாந்த சாத்திரங்கள் வகைப்படுத்தியுள்ளது.  
## இதனையும் காண்க
- சஞ்சிதா கர்மா
# சுக்குரோசு



**சுக்குரோசு** என்பது பொதுவாக **மேசைச் சர்க்கரை** என அழைக்கப்படும் கரிமச் சேர்வை ஆகும். இதைச் சக்கரோசு என்றும் அழைப்பது உண்டு. வெண்ணிறமும் மணம் அற்றதுமான பளிங்குருத் தூளான இது இனிப்புச் சுவை கொண்டது. இதனால் இனிப்பான உணவுப் பொருள்களில் பயன்படுகிறது. இதன் மூலக்கூறு, ஒருசக்கரைடுகள், குளுக்கோசு, புருக்டோசு ஆகியவற்றைக் கொண்ட இருசக்கரைடு ஆகும். இதன் மூலக்கூற்று வாய்பாடு C<sub>12</sub>H<sub>22</sub>O<sub>11</sub>. 19 ஆம் நூற்றாண்டின் நடுப் பகுதியில் இச்சொல் உருவாக்கப்பட்டது. இலத்தீன் மொழியில் *சுக்ரம்* (sucrum) என்பது "சர்க்கரை" என்னும் பொருள் கொண்டது. -ஓசு (-ose) என்பது ஒரு அறிவியல் பின்னொட்டு. 2013 ஆம் ஆண்டில் உலகம் முழுவதிலும் 175 மில்லியன் மெட்ரிக் தொன்கள் மேசைச் சர்க்கரை உற்பத்தி செய்யப்பட்டது.
# மட்டக்களப்புத் தமிழ்



**மட்டக்களப்புத் தமிழ்** என்பது, இலங்கையின் கிழக்கு மாகாணத்தில் உள்ள மட்டக்களப்புப் பகுதியில் வழக்கில் உள்ள தமிழைக் குறிக்கும். இது இலங்கைத் தமிழின் ஒரு வட்டார வழக்கு எனலாம். இப்பகுதியில் வாழும் தமிழ் மக்களது பண்பாடு, சூழல், வரலாறு போன்றவை தனித்துவமானவை. இதனால், இங்கு வழக்கில் உள்ள தமிழிலும் இதன் தாக்கங்கள் உள்ளதைக் காணலாம். மட்டக்களப்புத் தமிழில் பிற இடங்களில் வழக்கிழந்து போன பல பழந்தமிழ்ச் சொற்கள் பயன்பாட்டில் உள்ளன. இதனால், இலங்கையில் உள்ள பிற வட்டார வழக்குகளோடு ஒப்பிடும்போது தூய தமிழுக்குக் கிட்டியது மட்டக்களப்புத் தமிழே என்ற கருத்தும் உண்டு.
# பெருந்தோட்டம்


**பெருந்தோட்டம்** என்பது, தொலைதூரச் சந்தைகளுக்காகப் பயிர் செய்வதற்கு உரிய பெரிய பரப்பளவு கொண்ட தோட்டத்தைக் குறிக்கும். பெருந்தோட்டம் என்பது தெளிவாக வரையறுக்கப்பட்ட ஒரு சொல் அல்ல எனினும், உள்நாட்டுப் பயன்பாட்டுக்காக அல்லாமல், ஏற்றுமதிக்கான வணிகப் பயிர்களைப் பெருமளவில் பயிர் செய்வதற்கான தோட்டங்களையே இது குறிக்கிறது.  

பெருந்தோட்டங்களில் பயிரிடப்படும் பயிர்களுள், ஊசியிலை மரங்கள், பருத்தி, காப்பி, தேயிலை, புகையிலை, கரும்பு, இறப்பர் போன்றவை அடங்கும். குதிரை மசால், குளோவர்ச் செடி போன்ற தீவனப் பயிர்களைப் பயிரிடும் தோட்டங்களைப் பெருந்தோட்டங்கள் என்னும் வகைக்குள் அடக்குவது இல்லை. பெருந்தோட்டங்கள் எப்போதும் பெரும் பரப்பளவில் பயிராகும் ஒற்றைப் பயிர்களுக்கு உரியவை.
# சுந்தரம் சிறீஸ்கந்தராஜா


**சுந்தரம் சிறீஸ்கந்தராஜா** (*Sundaram Sriskandarajah*, (10 நவம்பர் 1953- 23 சனவரி 2014) இலங்கை மேன்முறையீட்டு நீதிமன்றத் தலைமை நீதிபதி ஆவார். பீஜியில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதியரசராகவும் இவர் பணியாற்றியுள்ளார்.  

## வாழ்க்கைக் குறிப்பு
யாழ்ப்பாணம், ஆனைக்கோட்டையைப் பிறப்பிடமாகவும், நீர்வேலியை வசிப்பிடமாகவும் கொண்டிருந்த சிறீஸ்கந்தராஜா மானிப்பாய் இந்துக் கல்லூரி, கொழும்பு இந்துக் கல்லூரி ஆகியவற்றின் பழைய மாணவர் ஆவார். அதன் பின்னர் 1976 ஆம் ஆண்டு இலங்கை சட்டக் கல்லூரியில் இணைந்து 1979 இல் சட்டப் படிப்பை முடித்துச் சட்டமா அதிபர் திணைக்களத்தில் பணியாற்றினார். 1991 முதல் 1995 வரையிலும் அரச வழக்கறிஞராகவும், செப்டம்பர் 1995 முதல் செப்டம்பர் 1997 வரை மூத்த வழக்கறிஞராகவும் நியமிக்கப்பட்டார்.  

பொதுநலவாய புலமைப்பரிசில் பெற்று மேற்கிந்தியத் தீவுகளில் பார்படோசு பல்கலைக்கழகத்தில் 1995 இல் சட்ட முதுகலை (சட்ட வரைவு) பட்டம் பெற்றார். அதன் பின்னர் ஆகத்து 1997 இல் வட மாகாண மேல் நீதிமன்ற நீதிபதியாக வவுனியாவில் பணியாற்றினார். இக்காலப் பகுதியில் தீவிரவாதத் தடைச்சட்டத்தின் கீழ் பல வழக்குகளை இவர் விசாரித்தார். அக்டோபர் 2000 ஆம் ஆண்டில் மேல் மாகாண மேல்நீதிமன்ற நீதிபதியாக நியமனம் பெற்றார்.  

சூன் 24, 2011 இல் மேன்முறையீட்டு நீதிமன்றத்தின் தலைமை நீதிபதியாக அரசுத்தலைவர் மகிந்த ராசபக்சவினால் நியமிக்கப்பட்டார். இடையில் சில காலம் பீஜி தீவுகளில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதிபதியாகவும் பணியாற்றியுள்ளார். எதிராக அரசு மேன்முறையீடு செய்தது. உயர்நீதிமன்றத்தின் தீர்ப்பு சரியானது என இவர் தீர்ப்பளித்திருந்தார். இதனால் இவர் மரண அச்சுறுத்தலுக்கு ஆளாகியிருந்தார் என இலங்கை சட்டத்தரணிகள் கூட்டமைப்பு .கூறியிருந்தது.  

மன்னார் நீதிமன்றத்தின் மீதான தாக்குதல் தொடர்பில் அமைச்சர் ரிசாட் பதூர்தீனுக்கு எதிரான மேன்முறையீட்டு வழக்குகளுக்கு அவர் வழங்கிய கட்டளைகள் முக்கியமானதாக கருதப்பட்டது.  

## மறைவு
சிறிது காலம் மூளைப் புற்றுநோயால் பாதிக்கப்பட்டிருந்த நீதியரசர் சிறீஸ்கந்தராஜா தனது 61 வது அகவையில் 2014 சனவரி 23 இல் கொழும்பில் காலமானார்.
# சிவா செல்லையா


**சிவா செல்லையா** (*Siva Selliah*, 1924–1997) இலங்கைத் தமிழ் நீதிபதியும், இலங்கை மேன்முறையீட்டு நீதிமன்றத்தின் முன்னாள் நீதிபதியும், உயர்நீதிமன்ற, மற்றும் நீதித்துறை நடுவரும் ஆவார். இவர் கொழும்புப் பல்கலைக்கழகத்தின் மெலவை உறுப்பினராகவும் இருந்தார்.  

சிவநாதன் செல்லையா என்ற இயற்பெயர் கொண்ட சிவா செல்லையா 1924 ஆம் ஆண்டில் கொழும்பில் நல்லதம்பி செல்லையா என்பவருக்குப் பிறந்தார். தந்தை ஒரு பங்குத் தரகர். கொழும்பு றோயல் கல்லூரியில் கலி பயின்ற சிவநாதன் இலங்கைப் பல்கலைக்கழகத்தில் இளங்கலைப் பட்டம் பெற்றார். பின்னர் அவர் இலங்கை சட்டக் கல்லூரியில் சட்டம் பயின்று வழக்கறிஞரானார்.  

சில காலம் வழக்கறிஞராகப் பணியாற்றிய பின்னர் நீதித்துறையில் நுழைந்தார். நீதித்துறை நடுவராகப் பணியாற்றிய பின்னர் உயர் நீதிமன்ற நீதிபதியாகப் பதவியேற்றார். 1987 ஆம் ஆண்டில் இளைப்பாறும் வரை இவர் இலங்கை மேன்முறையீட்டு நீதிமன்ற நீதிபதியாகப் பணியாற்றினார்.
# ஹூப்ளி விமான நிலையம்



**ஹூப்ளி விமான நிலையம்** (Hubli Airport அல்லது Hubli Air Force Base) இந்தியாவின் கர்நாடகம் மாநிலத்தில் ஹூப்ளி நகரில் அமைந்துள்ளது.  
இந்த விமான நிலையம் 369 ஏக்கரில் அமைந்துள்ளது. 150 பயணிகளைக் கையாளும் திறன் பெற்றுள்ளது. தற்போதைய விரிவாக்கப்பணிகள் 2014 ஆம் ஆண்டு நிறைவடையும் என எதிர்பார்க்கப்படுகிறது. இவ்விமான நிலையத்தின் அமைவிடம் ஆகும்.  
## இதையும் பார்க்க
- ஹூப்ளி
# காட்டுச் சூரியகாந்தி


**காட்டுச் சூரியகாந்தி** (*Tithonia diversifolia*) என்பது "சப்பானிய சூரியகாந்தி" என அறியப்படும் பூக்குந்தாவரமாகும். இது கிழக்கு மெக்சிக்கோ மற்றும் மத்திய அமெரிக்காவை தாயகமாகக் கொண்டதும் ஏனைய பகுதிகளுக்கு அறிமுகப்படுத்தப்பட்ட தாவரமாகவுள்ளது. இது வளரும் இடத்திற்கு ஏற்ப ஆண்டுத் தாவராமாகவோ, பல்லாண்டுத் தாவரமாகவோ இருக்கும்.
# பிரகலாத் கேசவ் அத்ரே

**பிரகலாத் கேசவ் ஆத்ரே** (*Pralhad Keshav Atre*) என்பவர் மராத்திய எழுத்தாளரும் கவிஞரும் ஆவார்.  
இவர் ஆச்சார்யா ஆத்ரே என்றும் அழைக்கப்பட்டார். *மராத்தா* என்ற மராத்திய இதழின் நிறுவனரும் ஆசிரியரும் ஆவார். இவர் சில மராத்திய திரைப்படங்களுக்கான கதையினை எழுதியுள்ளார்.  

சியாம்சி ஆய் என்ற பெயரில் இவர் தயாரித்த மராத்திய திரைப்படம் தேசிய விருதினைப் பெற்றது.  

## எழுதியவை
### நாடகங்கள்
- அசீ பாயகோ கவீ
- உத்யாசா சம்சார
- ஏகச பியாலா-விடம்பன
- கவடீசும்பக
- குருதட்சிணா
- கராபாஹேர
- ஜக காய மகாணேல?
- டாக்டர லாகூ
- தோ மீ நவ்கேச
- பராசா காவளா
- பாணிக்ரகண
- பிரகலாத
- பிரீத்திசங்கம
- புவா தேதே பாயா
- பிரம்மச்சாரி
- பிரமாசா போபளா
- மீ உபா ஆகே
- மீ மந்திரீ ஜாலோ
- மோரூசீ மாவசீ
- லக்னாசீ பேடீ
- வந்தே பாரதம்
- வீரவசன
- சிவசமர்த்த
- சம்ராட சிம்ம
- சாசுடாங்க நமசுகார

### காவியங்கள்

- கீதகங்கா
- ஜேண்டூசீ புலே
# கார்கில் விமான நிலையம்



**கார்கில் விமான நிலையம்** (Kargil Airport) இராணுவப் பயன்பாட்டிற்கான விமானத் தளம் ஆகும். இது கார்கில் நகரிலிருந்து 6 கிலோமீட்டர்கள் தொலைவிலும் ஶ்ரீ நகரிலிருந்து 210 கிலோமீட்டர்கள் அமைந்துள்ளது. இது ஜம்மு காஷ்மீர் மாவட்டத்தில் அமைந்துள்ள நான்கு விமானத் தளங்களுள் ஒன்று ஆகும். இவ்விமான நிலையம் இந்திய விமான நிலைய ஆணையத்தால் நிர்மாணிக்கப்பட்டது. 1999 ஆம் ஆண்டு கார்கில் போரில் இவ்விமான நிலையம் சேதமைந்த பின்னர். 2003 ஆம் ஆண்டு மறு சீரமைக்கப்பட்டது.
# பொக்காரோ விமான நிலையம்



**பொக்காரோ விமான நிலையம்** (Bokaro Airport) இந்தியாவின் ஜார்கண்ட் மாநிலத்தின் *பொக்காரோ* நகரில் அமைந்துள்ளது. இவ்விமான நிலையம் தேசிய நெடுஞ்சாலை 23-ன் அருகில் அமைந்துள்ளது. இங்கிருந்து விமான சேவைகள் எதுவும் வழங்கப்படவில்லை. *ஏர் டெக்கான்* நிறுவனம் இங்கிருந்து கொல்கத்தாவிற்கு விமான சேவை வழங்க முடிவெடுத்து ஆரம்ப கட்ட வாய்ப்புகளை ஆய்வு நடத்தியது. பெரிய விமானங்கள் பயன்படுத்தும் வகையில் விமான ஓடுபாதையின் நீளத்தைக் கூடுதலாக 700 அடிகள் அதிகரித்து மொத்தம் 6,000 அடிகளாகும் படியான பரிந்துரை அரசிடம் சமர்ப்பிக்கப்பட்டுள்ளது. இதன் அமைவிடம் ஆகும்.
# எல்லாளன் (திரைப்படம்)



***எல்லாளன்*** (*Ellalan*) திரைப்படம் விடுதலைப்புலிகளின் அனுராதாபுர விமான நிலைய தாக்குதலான எல்லாளன் நடவடிக்கை தழுவி எடுக்கப்பட்ட ஈழத்துத் தமிழ்ப் படம் ஆகும். இப்படம் வணிக ரீதியலாக எடுக்கப்பட்ட படம் அல்ல, ஆவணப்படுத்தும் நோக்கில் எடுக்கப்பட்டதாகும். இப்படத்தினை தமிழ் திரைக்கண் நிறுவனம் தயாரித்து வழங்கியுள்ளது. இப்படம் விடுதலைப்புலிகளின் உண்மையான போராளிகளால் நடிக்கப்பட்டது. இப்படத்தின் மொத்த  
நீளம் 1 மணி, 42 நிமிடங்கள் அதாவது 102 நிமிடங்கள். இப்படத்தினை இந்தியாவில் வெளியிட அனுமதி மறுக்கப்பட்டது.  

## படப்பிடிப்பின் போது மரணமடைந்தவர்கள்
- லெப். கேணல். தவா
- போர் உதவிப்படை வீரர். அகிலன்
- போர் உதவிப்படை வீரர். ரவி
- லெப். கேணல். கடாபி (கடற்காட்சிகளை ஒழுங்குசெய்து தந்த பின்னர் மரணம்)
- மேஜர். புகழ்மாறன் (இளங்கோ கதாபாத்திரம் ஏற்று 7 நாட்கள் நடித்து 17/02/2008 அன்று போர்முனை காட்சி படப்பிடிப்பின்போது போது சிறிலங்கா இராணுவத்தினால் கொல்லப்பட்டார்)

## திரைப்படப் பணியாளர்கள்
#### திரைக்கதை ஆலோசனை
- நந்து
- புரட்சிமாறன்
- தமிழ் திரைக்கண்

#### உதவி இயக்கம்
- ஸ்ரீர்வாளன்
- வினோதன்
- குயிலினி

#### உதவி ஒளிப்பதிவு
- நிலவன்
- தவநீதன்
- அகல்விழி

#### தயாரிப்பு நிர்வாகம்
- சங்கர்
- நிலவன்

#### வான்கல உருவாக்கம்
- நெல்சன்

#### கணினி வரைகலை
- தாமரை
- த.சிவநேசன்

#### தயாரிப்பு ஒருங்கிணைப்பு
- சுந்தர்

#### துணை இயக்கம்
- ரமேஸ்

#### வசனம்
- முல்லை யேசுதாசன்

#### பாடல்
- புதுவை இரத்தினதுரை

#### பாடியவர்
- எஸ். பி. பாலசுப்பிரமணியம்

#### சண்டை பயிற்சி
- லட்சுமி முருகன்

#### ஒலிக்கலவை
- ஏ.எல்.துக்கரம்
- ஜெ.மகேஸ்வரன்

#### பாடல் இசை
- தேவந்திரன்

#### கலை
- பருதி

#### பின்னணி இசை
- நிரு

#### படத்தொகுப்பு
- கோமகன்

#### ஒளிப்பதிவு
- சந்தோஷ்

#### தயாரிப்பு
- திலகர்

#### இயக்கம்
- தமிழன்

## நடிகர்கள்
- யுகந்தன்
- இன்னாற்றல்
- தாமரை
- புதியவன்
- வாசன்
- மணாளன்
- வேலோன்
- கோகுலன்
- காண்டீபன்
- விது
- பொழிமணி
- வாணன்
- நல்லதமிழ்
- நிலவன்
- தென்மணி
- திவ்வியன்
- பரணி
- எழில்மைந்தன்
- பார்த்தீபா
- வீரம்
- முடியரசி
- சசிக்குமார்
- கணேசலிங்கம்
- இளங்கீரன்
- ஏரம்பு
- சண்முகம்
- புரட்சிமாறன்
- அனந்தன்
- வசந்தன்
- பங்கயற்செல்வன்
- நல்வீரன்
- வேல்மறவன்
- மதன்
- புலிக்குட்டி
- வெற்றிமாறன்
- சீர்மாறன்
- காவியன்
- அறிவு
- குமரன்
- திலீபன்
- ஞானமுத்து
- கமலா
- துஸ்யந்தன்
- வரன்
- தேனிசை
- புகழினி
- மரியாள்
- மகிழன்
- நிசாந்தன்
- நீதன்
- மகேந்திரகுமார்
- வசந்தன்
- சம்பத்குமார்
- குளோமினி
- இந்திரகுமார்
- கலைநிலவன்
- யாழ்வேந்தன்
- மகேந்திரன்
# ஓர்சே அருங்காட்சியகம்


**ஓர்சே அருங்காட்சியகம்** ( பிரான்சு நாட்டின் பாரிசு நகரில் உள்ள அருங்காட்சியகங்களில் ஒன்று. இது செயின் ஆற்றின் இடது கரையில் அமைந்துள்ளது. 1900 ஆண்டு நிறுவப்பட்ட, முன்னால் தொடருந்து நிலையமான "கார் ஓர்சே" (*Gare d'Orsay*) மீது அமைக்கப்பட்டுள்ளது. இங்கு 1848 முதல் 1915 வரை படைக்கப்பட்ட ஓவியங்கள், சிற்பங்கள், அறைகலன்கள் மற்றும் புகைப்படங்கள் காட்சிக்கு வைக்கபட்டிருகின்றன.  

உலகிலுள்ள உணர்வுப்பதிவுவாத இயக்கம் மற்றும் பிந்தய உணர்வுப்பதிவுவாத (post-impressionist) இயக்கத்தை சேர்ந்த ஓவியர்களின் படைப்புகள் இங்கு பெருமளவில் காட்சிபடுத்த பட்டுள்ளன. இவைகளுள், எடுவார்ட் மனே, எட்கார் டெகாஸ், பியரே-ஒகஸ்டே ரெனோயிர், பால் செசான், ஜார்ஜ் சூரத், அல்பிரட் சிஸ்லே, போல் காகுயின், வின்சென்ட் வான் கோ மற்றும் கிளாடு மோனெ ஆகியோரின் ஓவியங்களும் அடங்கும்.
# நெகிழி ஒட்டுத்தகடு

**நெகிழி ஒட்டுத்தகடு** (Plastic Laminate) என்பது அட்டைத்தாள், நெகிழிப் பிசின், ஒட்டுபொருள் என்பவற்றைப் பயன்படுத்திச் செய்யப்படும் ஒரு கூட்டுக் கட்டிடப் பொருள் ஆகும். நெகிழிப் பிசினின் தோய்த்த அட்டைத்தாள்களைப் பல படைகளாக ஒன்றின்மேல் ஒன்றாக வைத்து உயர் வெப்பநிலையின் கீழ் அழுத்தி ஒரே தகடாக்கப்படும். இதன் மேல் அழகூட்டல் தாள் அல்லது மெலமைன் மென்தகட்டை ஒட்டுப்பொருள் கொண்டு ஒட்டி உருவாக்கப்பட்ட மேற்படையும் இறுதியில் மேற்பரப்பாக ஒளிபுகவிடும் யுரத்தேன் காப்புப் படலமும் இருக்கும்.  

நெகிழி ஒட்டுத்தகடுகள் பல நூறு ஒற்றை நிறங்களைக் கொண்டனவாகவும், பல்வேறு வடிவங்கள் தீட்டப்பட்ட மேற்பரப்பை உடையனவாகவும் கிடைக்கின்றன. இவற்றோடு பல்வேறு வகையான இயற்கைப் பொருட்களின் மேற்பரப்பைப் போலவும் இவற்றைச் செயற்கையாக உருவாக்க முடியும். குறிப்பாக, பல்வேறு மரப்பலகை வகைகள், இயற்கைக் கற்பலகைகள், ஓடுகள், உலோகங்கள் போன்றவற்றின் மேற்பரப்புக்களைப் போன்ற தோற்றங்களை நெகிழி ஒட்டுத்தகடுகளின் மேற்பரப்பில் கொண்டுவர முடியும். உயர் தரத்திலான ஒட்டுத்தகடுகள் மேற்படி பொருட்களின் மேற்பரப்புத் தோற்றத்தை துல்லியமாகக் கொடுக்கும் அதே வேளை அவற்றோடு ஒப்பிடும்போது பல மடங்கு குறைவான செலவிலும் இவற்றைப் பெற்றுக்கொள்ள முடிகிறது.  

நெகிழி ஒட்டுத்தகடுகள், தளபாடத் துறையிலும், கட்டடத் துறையிலும் பெருமளவுக்குப் பயன் படுகின்றன.  

## வகைகள்
நெகிழி ஒட்டுத்தகடுகள் அவை உற்பத்தியாகும் முறைகளின் அடிப்படையில் இரண்டு வகைகளாக உள்ளன. அவை, உயர் அழுத்த நெகிழி ஒட்டுத்தகடுகள், தாழ் அழுத்த நெகிழி ஒட்டுத்தகடுகள் என்பன.
# விரிவு இணைப்பு



**விரிவு இணைப்பு** அல்லது **நகர்வு இணைப்பு** என்பது, கட்டிடங்களிலும் பிற அமைப்புக்களிலும், ஏற்படக்கூடிய நகர்வுகளைப் பாதுகாப்பாகத் தாங்கக்கூடிய வகையில் அவற்றின் வெவ்வேறு பகுதிகளிடையே உருவாக்கப்படும் இணைப்பு முறையைக் குறிக்கும். கட்டிடங்கள் அல்லது பிற அமைப்புகளில் மேற்படி நகர்வுகள் வெப்பநிலை மாற்றங்களாலும், கட்டிடப் பொருட்கள் வேறு காரணங்களால் சுருங்கி விரிவதாலும், அதிர்வுகளாலும், பல்வேறு காரணங்களால் கட்டிடப் பகுதிகள் வேறுபட்ட அளவில் நிலத்துள் இறங்குவதாலும், புவியதிர்ச்சி போன்றவற்றாலும் ஏற்படுகின்றன. விரிவு இணைப்புக்களைப் பொதுவாகக் கட்டிடங்கள், பாலங்கள், நடை பாதைகள், தொடர்வண்டிப் பாதைகள், குழாய் அவைப்புக்கள், கப்பல்கள் போன்றவற்றில் காணலாம்.  

மேற்படி அமைப்புகளில் விரிவு இணைப்புகள் இல்லாதவிடத்து, முன் குறிப்பிட்டவாறு நகர்வுகள் ஏற்படும்போது ஏற்படும் தகைப்புக்களினால், அந்த அமைப்புகளில் வலுக் குறைவாக உள்ள இடங்களில் அல்லது வேறுபட்ட கட்டிடப் பொருட்கள் சந்திக்கும் இடங்களில் வெடிப்பு ஏற்பட வாய்ப்பு ஏற்படுகிறது.
# பாலாகாட்


**பாலாகாட்** (Balaghat) இந்தியாவின் மத்தியப் பிரதேசம் மாநிலத்தில் பாலாகாட் மாவட்டத்தில் அமைந்துள்ளது. இந்நகரம் *பாலாகாட் மாவட்டத்தின்* தலைநகரம் ஆகும். இந்நகரானது முதலில் "புர்ஹா* (Burha) என்றும் "பூரா* (Boora) என்றும் அழைக்கப்பட்டது. இந்நகரையொட்டி *வைன்கங்கா* (Wainganga) ஆறு செல்கிறது.  
## அமைவிடம்
இந்நகரின் அமைவிடம் ஆகும். இந்நகரானது கடல் மட்டத்திலிருந்து 288 மீட்டர்கள் உயரத்தில் அமைந்துள்ளது.  

## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 75,061 ஆகும். இதில் ஆண்கள் 51% பேரும் பெண்கள் 49% பேரும் அடங்குவர். மொத்த மக்கட்தொகையில் 11% பேர் ஆறு வயதிற்கும் குறைவான வயதுடைய குழந்தைகள்.
# தமிழர் காலக்கணிப்பு முறை

தங்கள் வாழ்வில் உள்ள அனைத்தையும் (வாழ்வையும் சேர்த்து) இடம், காலம், செயல் ஆகியவற்றை முதன்மையாக வைத்துப் பகுத்தத் தமிழர் தாங்கள் அளக்கும் முறையையும் ஏழாகப் பகுத்தனர். அவற்றில் ஒன்று தெறிப்பு அளவையாகும். இது காலத்தை அளக்க உதவுகின்றது.  

## தமிழர் காலக்கணிப்பு முறையின் அடிப்படை
தமிழர் காலக்கணிப்பு முறை சூரியனின் இயக்கத்தை மையமாக வைத்துக் கணக்கிடப்படுகிறது. பூமி தன் அச்சில் சுழலுவதை அடிப்படையாகக் கொண்டு நாட்களும் (நேரம்) வாரங்களும், சூரியனைச் சுற்றி வருவதால் மாதங்களும் (காலம்) வருடங்களும் உருவாகுகின்றன.  

### பூமி தன் அச்சில் சுழலுவதை அடிப்படையாகக் கொண்டு அளக்கப்படுபவை:

#### நாழிகை பகுப்பின் அடிப்படை

**ஒரு நாழிகையின் பகுப்பு முறை**

| அளவை | அளவை முறை | குறிப்புகள் |
| --- | --- | --- |
| 1 குழி(குற்றுழி) | கார்த்திகை நாள்மீன் ஒரு முறை மின்னும் நேரம் |  |
| 10 குழி | 1 கண்ணிமை | கண்ணை இமைக்கும் நேர அளவு |
| 2 கண்ணிமை | 1 கைந்நொடி | கையை நொடிக்கும் நேர அளவு |
| 2 கைந்நொடி | 1 மாத்திரை | தற்கால ஒரு மணிநேரம் |
| 3¾ நாழிகை | 1 முகூர்த்தம் |  |
| 12,96,000(6x2,16,000) ஆண்டு | திரேதாயுகம் |  |
| 2000 சதுர்யுகம் | 1 நான்முகன் பேராயுள் |  |
| 100 நான்முகன் பேராயுள் | 1 ஆதிநான்முகன் யுகம் | } |
# வீரகாரன்


**வீரக்காரன்( காவல் தெய்வம்)** அல்லது வீரகாரன் என்பது தமிழ்நாட்டில் வன்னியர்களில் ஒரு பிரிவினரால் பல்வேறு ஊர்களிலும் வழிபடப்படும் குலத்தெய்வம் ஆகும். பெரும்பாலும், வீரக்காரன் கோயில்கள் சேலம் மாவட்டத்திலும், தருமபுரி மாவட்டத்திலும் உள்ளன. தருமபுரி மாவட்டம் அதியமான் கோட்டையிலும், சேலம் மாவட்டம் எடப்பாடியிலும் , ஓமலூர் அருகே பெரியேரிப்பட்டியிலும், சொட்டையனூரிலும், ஜலகண்டாபுரம் அருகில் கரிக்காப்பட்டியிலும், நாமக்கல் மாவட்டம் திருச்செங்கோடு வட்டம் காளிப்பட்டியிலும் வீரக்காரன் கோயில்கள் உள்ளன என்பது குறிப்பிடத்தக்கது. பிற தெய்வத்தைக் குலதெய்வமாக வழிபடுவோரில் சில பிரிவினர் தமது குலத்தெய்வக் கோயில்களில் தனியாக வீரக்காரன் சிலையையும்( உதாரணமாக சங்ககிரியில் உள்ள பூமுனி சுவாமி மாற்றும் பச்சியம்மன் கோவில் ) வைத்து வழிபடுகின்றனர். இத் தெய்வத்திற்குத் தெவம் என்ற திருவிழாவை நடத்தி, ஆயிரக் கணக்கான ஆட்டுக் கிடாய்களையும், சேவல்,பன்றியையும் பலியிட்டு வழிபடுவது வழக்கம்.
# செவீயா காற்பந்தாட்டக் கழகம்



**செவியா கால்பந்துக் கழகம்** (**Sevilla Fútbol Club, S.A.D.**) என்பது எசுப்பானியாவின் செவீயா நகரை அமைவிடமாகக் கொண்ட ஒரு கால்பந்துக் கழகமாகும். இக்கழகம் எசுப்பானியாவின் உயர்நிலை கால்பந்துக் கூட்டிணைவான லா லீகாவில் ஆடி வருகிறது. அக்டோபர் 14,1905, அன்று தொடங்கப்பட்ட இக்கழகம், லா லீகாவில் 1934-35 பருவத்தில் முதன்முறையாகப் பங்கேற்றது.  

எசுப்பானியாவின் மிகப் பழமையான கால்பந்துக் கழகம் செவியாவாகும். ஆன்டலூசியா பிரதேசத்தில் அமைந்த கழகங்களில் மிக அதிக அளவில் வெற்றியை ருசித்த அணியாகும். இக்கழகத்தின் வெற்றிகள்:  
- 1945-46 பருவத்தில் லா லீகா வாகையர் பட்டம்
- 5 கோபா டெல் ரே கோப்பைகள்
- 2 யூஈஎஃப்ஏ கோப்பை (2006, 2007)
- 1 யூஈஎஃப்ஏ உன்னதக் கோப்பை (2006)

67 பருவங்கள் முதல்நிலைக் கூட்டிணைவான லா லீகாவில் ஆடியிருக்கும் இக்கழகம், 13 முறை இரண்டாம்நிலைக் கூட்டிணைவில் ஆடியிருக்கிறது. லா லீகா வரலாற்றில் பெற்ற மொத்த புள்ளிகளின் அடிப்படையில் இது ஏழாம் இடத்தில் இருக்கிறது. செவீயா நகரின் மற்றொரு முக்கிய கால்பந்துக் கழகமான ரியல் பெடிசு இவர்களின் முக்கிய எதிரிகளாவர்; ஒவ்வொரு பருவத்திலும் அவர்களுடன் மோதும் *செவீயா-உள்ளூர்ப்போட்டி* முக்கியத்துவம் வாய்ந்தது.  

## மேலும் பார்க்க
- லா லீகா

## குறிப்புதவிகள்
# புறவயம்


**புறவயம்** (objectivity) என்பது பல்வேறு வகையில் வரைவிலக்கணம் கொடுக்கப்படும் உண்மைநிலை, உண்மை என்பன தொடர்பான ஒரு மெய்யியல் கருத்துரு ஆகும். பொதுவாகப் புறவயம் என்னும் சொல் குறித்த விடயத்தை வெளிப்படுத்துபவரது தனிப்பட்ட பக்கச்சார்பு, விளக்கங்கள், உணர்வுகள், கற்பனைகள் என்பவற்றுக்கு அப்பால் உண்மையாக இருக்கும் நிலை அல்லது தன்மை எனப் பொருள்படும். உண்மையாய் இருப்பதற்கான நிபந்தனைகளை நிறைவு செய்வதுடன், "மனதில் தங்கியிராமலும்" இருக்கும்போது ஒரு கூற்று புறவயமான உண்மை எனப்படுகின்றது.
# தேட்டகுடி அரிகர வினாயக்ராம்


**தேட்டக்குடி ஹரிஹர வினாயக்ராம்** (*Thetakudi Harihara Vinayakram*, **பி**:சூன் 24, 1944), அல்லது பரவலாக **விக்கு வினாயக்ராம்**, கிராமி விருது பெற்ற இந்திய தாளயிசைக் கலைஞர் ஆவார். இவர் மண்குடத்தாலான *கடத்தினை* கருநாடக இசைக் கச்சேரிகளில் பயன்படுத்துகிறார். மேற்கத்திய மற்றும் இந்துத்தானிக் கலைஞர்களுடன் இணைந்து இசைத்துள்ளார்; இதன்மூலம் தமிழகத்தின் கடத்தின் பெருமையை அனைவரும் அறியச் செய்தவராவார்.  

## விருதுகள்
- பத்மசிறீ விருது, 2002
- சங்கீத நாடக அகாதமியின் மிக உயரிய விருதான சங்கீத நாடக அகாதமி கூட்டாளர் பெருமை, 2012
- பத்ம பூசன் விருது, 2014
# செருமன் கால்பந்துச் சங்கம்



**செருமன் கால்பந்துச் சங்கம்** (**German Football Association**, ; **DFB** ) என்பது செருமனியின் கால்பந்தாட்ட மேலாண்மை அமைப்பாகும். பன்னாட்டுக் கால்பந்து சங்கங்களின் கூட்டமைப்பு (ஃபிஃபா) மற்றும் ஐரோப்பிய கால்பந்து சங்கங்களின் ஒன்றியம் (யூஈஎஃப்ஏ) ஆகியவை தொடங்கப்பட்டபோது அவற்றின் ஆரம்ப உறுப்பினராக இச்சங்கம் இருந்தது. செருமனியின் கால்பந்துக் கூட்டிணைவு அமைப்புகள் மற்றும் தேசிய அளவிலான ஆண்கள் மற்றும் பெண்களுக்கான காற்பந்தாட்ட அணிகளைத் தேர்வு செய்வது இதன் பொறுப்பாகும். இதன் தலைமையகம் பிராங்க்ஃபுர்ட் நகரில் அமைந்துள்ளது. இதன் உறுப்பினர்களாக *செருமானியக் கால்பந்துக் கூட்டிணைவு*, ஐந்து பிராந்திய மற்றும் 21 மாநில கால்பந்து சங்கங்கள் உள்ளன. செருமானியக் கால்பந்துக் கூட்டிணைவானது செருமனியின் புன்டசுலீகா மற்றும் *2. புன்டசுலீகா* ஆகியவற்றை நிர்வகித்து நடத்துகிறது. பிராந்திய மற்றும் மாநில சங்கங்கள், அவற்றுக்கான நிர்வாகப் பரப்பில் தொழில்முறை மற்றும் பொழுதுபோக்குக் கால்பந்துப் போட்டிகளை நடத்துகின்றன. செருமானிய கால்பந்துச் சங்கத்தின் 21 மாநில சங்கங்களில் 25,000-க்கும் மேற்பட்ட கால்பந்துக் கழகங்களும் 6.8 மில்லியனுக்கும் அதிகமான உறுப்பினர்களும் உள்ளனர்; இதன்மூலம் உலகிலேயே தனிப்பெரும் விளையாட்டுக் கூட்டமைப்பாக செருமானியக் கால்பந்துச் சங்கம் விளங்குகின்றது.  

கருப்பு இறகுகளும் மஞ்சள் நிற அலகும் கொண்ட கழுகு, செருமானிய கால்பந்துச் சங்கத்தின் *நற்பேறுச் சின்னமாக* விளங்குகிறது. *பவுல்* (Paule) எனும் பெயருடைய இக்கழுகை 26 மார்ச், 2006, முதல் நற்பேறுச் சின்னமாக இச்சங்கம் ஏற்றுள்ளது.